Հայաստանում մեքենա վարելիս ծխելու համար տուգանք կա նաեւ այսօր, բայց քանի որ այն բավականին համեստ չափի է (3000 դրամ), այնպիսի նախազգուշական դեր չի ունենում, ինչպիսին պետք է ունենար. մարդիկ ծխում են եւ տուգանքը վճարում: Ինչպես նշեց իրավաբանը, 2016-2017 թվականներին այս տուգանքը վճարել է մոտ 11 հազար քաղաքացի: Մասնագետների խոսքով՝ սա նշանակում է, որ տուգանքը պարզապես «գործուն չէ»: Օրինագծի հեղինակները նշում են, որ չթույլատրված վայրերում ծխելու համար ավելի բարձր տուգանքների իմաստն այն է, որ մարդիկ դադարեն ծխել այնտեղ, որտեղ դա արգելված է, այդ դեպքում ստիպված չեն լինի տուգանք վճարել: